चोरी छिपाने के लिए 4 स्टूडेंट्स ने किया ब्लैकमेल, एक बाहरी स्टूडेंट भी शामिल, पांचों गिरफ्तार
चंडीगढ़ में एक गवर्नमेंट मॉडल स्कूल में 7वीं की स्टूडेंट से गैंगरेप का मामला सामने आया है। इस घिनौने अपराध में स्कूल के ही 4 स्टूडेंट्स के साथ एक बाहरी स्टूडेंट का नाम सामने आया है।
चंडीगढ़ के एक गवर्नमेंट मॉडल स्कूल में 7वीं क्लास की छात्रा के साथ छात्रों ने गैंगरेप किया। आरोपियों में स्कूल के ही 4 स्टूडेंट्स और एक बाहरी स्टूडेंट है। एक आरोपी 7वीं में पढ़ता है, बाकी के तीन 9वीं क्लास के बताए जा रहे हैं। वारदात का खुलासा चाइल्ड हेल्पलाइन टीम के द्वारा बच्ची की काउंसलिंग के दौरान हुआ।
करीब 10 पहले की वारदात 
वारदात करीब 10 दिन पहले की है। स्कूल की छुट्‌टी के बाद बच्ची को पांचों आरोपियों ने रोक लिया और स्कूल के बाहरी तरफ दीवार के पास झाड़ियों में ले जाकर गैंगरेप किया। बच्ची इतनी सहम गई थी कि घर जाकर वह किसी को कुछ नहीं कह पाई।
घर में भी बच्ची गुमसुम रहने लगी तो परिवार को शक हुआ। मां के पूछने पर उसने सारी बात बताई। इसके बाद पुलिस को शिकायत की गई। पुलिस ने बच्ची की काउंसलिंग कराई।
गल्ले से पैसे निकालने पर किया ब्लैकमेल
काउंसलिंग के दौरान जब बच्ची ने बताया कि स्टूडेंट्स उसे ब्लैकमेल करते थे। जब वह छठी क्लास में पढ़ती थी तो गैंगरेप में आरोपी क्लासमेट के कहने पर उसने एक दुकान के गल्ले से कुछ रुपए निकाल लिए थे। इसके बाद से आरोपी उसे ब्लैकमेल करने लगे। आरोपी उसे बात नहीं मानने पर डराने धमकाने लगा। यहीं से उसने बच्ची का शोषण करना शुरू कर दिया गया।
उसने अपने 3 साथियों के साथ मिलकर बच्ची के साथ गैंगरेप किया। यहीं नहीं आरोपियों ने यह बात अपने बाहरी दोस्त से शेयर की तो उसने भी बच्ची के साथ गलत काम किया।
जुवेनाइल होम भेजे गए आरोपी
इस पूरे मामला का खुलासा होने पर पुलिस ने उस स्कूल के चारों आरोपी स्टूडेंट्स व उनके बाहरी नाबालिग साथी के खिलाफ गैंगरेप, धमकाने व पॉक्सो एक्ट के तहत केस दर्ज लिया। चंडीगढ़ सिटी SP मृदुल ने कहा कि आरोपियों को गिरफ्तार करने के बाद कोर्ट में पेश किया गया। कोर्ट ने उन्हें जुवेनाइल होम भेज दिया।